श्री श्री ने झारखंड में निवेश की जताई इच्छा सीएम बोले- सेंटर के लिए मुफ्त में देंगे जमीन
धनबाद | आध्यात्मिकगुरु और आर्ट ऑफ लिविंग के संस्थापक श्रीश्री रविशंकर शुक्रवार को धनबाद से रवाना हो गए। बरवाअड्डा हवाईअड्डे पर उन्होंने मीडिया से बातचीत में कहा कि वे रांची जा रहे हैं। वहां मुख्यमंत्री से मुलाकात होगी। उनकी इच्छा झारखंड में निवेश करने की है। हालांकि उन्होंने यह साफ नहीं किया कि निवेश का क्षेत्र क्या होगा, परंतु उनके अनुयायियों ने संकेत दिया कि वे झारखंड में आश्रम की स्थापना करना चाहते हैं। वहीं रांची के मोरहाबादी के बिरसा मुंडा फुटबॉल स्टेडियम में एक शाम दिव्यता के नाम कार्यक्रम में सीएम रघुवर दास ने कहा कि रांची में आध्यात्मिक सेंटर खोला जाएगा। इसके लिए श्री श्री रविशंकर को सरकार नि:शुल्क जमीन देगी। इससे पहले धनबाद प्रवास और यहां मिले सत्कार से गद्गद् श्रीश्री ने कहा कि धनबाद पहली बार आए, लेकिन लोगों के आदरभाव और सेवा ने मुझे ऋणी बना दिया है। धनबाद के लोग बेहद अच्छे हैं। ईश्वर लोगों को सदैव सुखी रखें।
गोविंदपुर में लोगों से मिलते अध्यात्मिक गुरु श्रीश्री रविशंकर जी।
hin_Deva hin_Deva awa_Deva